ROMÂNIA

JUDEŢUL SUCEAVA

MUNICIPIUL CÂMPULUNG MOLDOVENESC
PRIMAR 
REFERAT DE APROBARE
la proiectul de hotărâre

cu privire la aprobarea

modalităților de valorificare a unui volum brut de masă lemnoasă de 3206,52 mc, din proprietatea publică a municipiului Câmpulung Moldovenesc 

Inițiez prezentul proiect de hotărâre cu următoarele argumente:

Potrivit prevederilor silvice în vigoare cel puțin 50% din lemnul recoltat din fondul forestier proprietate publică se valorifică ca lemn fasonat situat în depozitele pentru materiale lemnoase.

Conform Regulamentului de valorificare a masei lemnoase din fondul forestier proprietate publică, aprobat prin Hotărârea Guvernului nr. 715/2017, cu modificările și completările ulterioare, modul de valorificare a masei lemnoase din fondul forestier proprietate publică a municipiului ca "masă lemnoasă pe picior" sau ca "lemn fasonat", se aprobă  de către Consiliul Local.

În prezent, în fondul forestier proprietate a municipiului, există cinci partizi de masă lemnoasă marcate în vederea exploatării cu un volum brut 2175,14 mc pentru care trebuie stabilit modul de valorificare.

A fost propus volumul de 1831,06 mc format din partizile 5724/ 2600029102900, 5729/ 2600029103350, 5730/ 2600029103360 și 5731/ 2600029103420  ca să fie valorificat ca și lemn fasonat și un volum de 344,08 mc format din partida 9127/ 2600029002080 ca să fie valorificat ca și masă lemnoasă pe picior

La propunerea partizilor ca să fie valorificate ca și lemn fasonat s-a luat în calcul respectarea procentului de minim 50% de recoltare a masei lemnoase ca și lemn fasonat.

În anul 2026 un volum de 8210,11 mc a fost aprobat valorificării ca masă lemnoasă pe picior și un volum de 6836,59 mc a fost aprobat valorificării ca lemn fasonat. 

Luând în calcul volumele aprobate la exploatare de la începutul anului 2026 până în prezent la care se adaugă volumul propus spre exploatare în prezentul proiect de hotărâre se valorifică ca lemn fasonat un procent de 50,32%.
Din afara fondului forestier, de pe pășunile împădurite Botușul Mare, Obcioara, Hrobi Simidești și Crețe Aramă a fost propus volumul de 1031,38 mc (format din partizile: 7338/ 2600030303560, 7341/ 2600030303690, 7342/ 2600030303700, 7720/ 2600029703800 și 9120/ 2600029001130)  să fie valorificat ca și masă lemnoasă pe picior. Valorificarea ca și lemn fasonat a acestor partizi nu se justifică deoarece în zona în care există aceste partizi nu există o cerere a masei lemnoase diferențiată pe sortimente. 


Cu aceste argumente supun Consiliului Local spre dezbatere şi aprobare  prezentul proiect de hotărâre.
PRIMAR,
Negură Mihăiţă
